Sergey

Sergey estas komunumo en la distrikto Vaŭda Nordĵuraso en Kantono Vaŭdo, Svislando. Ĝi havis 143 loĝantojn je la 31-a de decembro 2012.

 Geografio 
La komunumo Sergey situas inter la suda ĵurasa tavolo kaj la Orbe-Ebenaĵo sude de la Ĵurasa Montaro proksimume 11 kilometrojn okcidente de la distriktĉefurbo Yverdon-les-Bains. La komunumo konsistas el la vilaĝo Sergey kaj kelkaj izolitaj bienoj.Fonto: Reta mapo 1:20000 de Swisstopo

La teritorio de la komunumo etendiĝas sur areo de 1,46 km², de kiuj 16,3% estas kovritaj de arbaro, 69,4% servas por agrikulturo kaj 14,3% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Sergey limas en nordo al Rances, en oriento al Valeyres-sous-Rances, en sudsudoriento al Montcherand, en sudo al Les Clées, kaj en okcidento al L'Abergement.

 Trafiko 
Sergey situas flanke de la gravaj trafikvojoj. Tra la komunumo pasas flanka konekta vojo de L'Abergement al Montcherand. La plej proksima alveturejo al la svisa aŭtovojo A9, kiu pasas sude de la komunumo, troviĝas 3 kilometrojn sudoriente de la komunumo en Valeyres-sous-Rances. Pere de la poŝtaŭtolinio de Orbe al Vallorbe la komunumo estas konektita al la publika transportreto.

 Historio 
La unua dokumenta mencio de Sergey datiĝas el la jaro 1321 kiel Sergeys. Sur la komunumo estis trovita tombomonteto el la Hallstatt-epoko kaj restaĵoj, kiuj supozeble apartenis al romia vojo. Dum mezepoko Sergey apartenis al la Senjorujo Les Clées. Sub la berna regado de 1536 ĝis la Helveta Revolucio de 1798 Sergey apartenis al la Subvoktejo Les Clées de la Voktejo Yverdon. Post la Helveta Revolucio ĝi estis atribuita al la Distrikto Orbe, kiu kun efiko de la 1-a de januaro 2008 surbaze de la administra reformo de 2006 estis integrita al la nova Distrikto Vaŭda Nordĵuraso.Fonto: Pierre-Yves Favez: Sergey en Historia Leksikono de Svislando (2011-11-23)

 Notoj kaj referencoj 


 Eksteraj ligiloj 

 Oficiala retejo de la komunumo Sergey

 Bildoj